Referat af generalforsamlingen i grf. Fuglehaven, den 26. maj 2004

Der var 5 fremmødte fra bestyrelsen og 6 øvrige grundejere.

1.	Valg af dirigent:
Michael Howard blev valgt og konstaterede at generalforsamlingen var lovligt varslet, dog med 
bemærkning om at den skulle have været afholdt i april.

2.	Beretningen: 
Denne var vedlagt indkaldelsen og blev vedtaget. Omkring vores vejforhold var der kommet svar fra Ballerup Kommune (se vedlagte), og en beboer fortalte om fremgangsmåden med den belægning der var blevet lagt. Der skulle blive bedre med tiden, men bestyrelsen skal fastholde kommunen omkring fejning af løse sten.

Så var der spørgsmål om at kigge fremad i beretningen, og vi drøftede på den baggrund Sct. Hans, Fastelavn mv. Hvis der er nogen beboere der har lyst til at tage initiativ til den slags arrangementer, er de meget velkommen til at kontakte bestyrelsen.

3.	Regnskab:
Peter Fredløv forelagde regnskabet med at par kommentarer, bla. til de problemer det giver når beboere er i restance med deres kontingent. Ved restance sendes opkrævningen fremover til inkasso.

 Regnskabet blev godkendt. Kasserer vil gerne opfordre til at betale via PBS, det gør ca. 60 % af medlemmerne, hvilket sparer foreningen penge.

4.	Forslag fra bestyrelse samt næste års kontingent:
Bestyrelsen foreslår uændret 1100 kr, hvilket blev vedtaget. Der er afsat penge til diverse arbejder omkring søen. I den forbindelse skal vi bede de beboere der bor op til redningsvejene ned til søen om at beskære buske og træer, så redningsvejene i stedet for 2 m i bredden bliver 4 m. 

Bestyrelsen aflevere skrivelse til de berørte ejere, og såfremt der ikke sker en beskæring/rydning, vil bestyrelsen for de berørte ejeres regning få arbejdet udført af professionelle.

5.	Forslag fra medlemmerne:
Der var ingen forslag modtaget.

6.	Valg til bestyrelsen:
Jens, Henrik og Peter var på valg. Efter en rundspørge blandt de fremmødte, blev Gert og Morten valgt ind i bestyrelsen. Ud trådte Henrik og Peter. Bestyrelsen takker for deres arbejde i foreningen igennem en årrække.

7.	Valg af suppleanter til bestyrelsen:
Kurt Jensen udtræder (Tak for indsatsen), og Hanne blive ny suppleant. Tommi fortsætter som suppleant.

8.	Valg af 2 revisorer:
Kurt G udtræder (tak for indsatsen) og Peter og Konstantin er valgt.

9.	Valg af 2 revisorsuppleanter:
Rune og Niels udtræder (tak for jeres indsats), og Henrik og Kirsten indtræder som nye på posten.

10.	Evt:

Vi har i bestyrelsen talt om at få en hjemmeside, så hvis nogen i foreningen har gode erfaringer med det, så hører vi gerne fra jer.

Vi drøfter muligheden for en mailliste i bestyrelsen (hvis nogen I bestyrelsen vil have mailadresser liggende, er det en mulighed). I den anledning arbejdes der p.t. på en hjemmeside med adressen www.fuglehaven.com . Forslag til siden er meget velkomne.

TV/INTERNET OG TLF samlet i en pakke er et projekt vi er med i sammen med de øvrige grundejerforeningen. Der har været afholdt møde med Nianet, og på et tidspunkt vil der blive omdelt nærmere information.

Det er VIGTIGT at alle svare tilbage når ovennævnte omdeles, da det skal være en tilkendegivelse til bestyrelsen om vi skal arbejde videre med opgaven.

Endnu engang opfordres til at vise hensyn i kvarteret. Det betyder også at hundelorte samles op af hundens ejer. Biler, campingvogne og både skal parkeres på ejerens grund og ikke ude på vejen.

Ved problemer med TV-signalet ringer man selv til TDC på tlf.  80 80 40 40 

En beboer spurgte til den megen trafik på Jonstrup vej, og det aftaltes at bestyrelsen kontakter Ballerup kommune endnu engang. I den forbindelse vil bestyrelsen opfordrer til forsigtig kørsel i området – sæt farten ned !.

Tak for et godt møde med flere gode ideer. Velkommen til de nyvalgte og endnu engang tak til de der har udført meget frivilligt arbejde igennem tiden.

For referat Michael Howard